תקנות להסדר ההימורים בספורט (תכנית סופר גול)

{{ח:התחלה}}
{{ח:כותרת|תקנות להסדר ההימורים בספורט (תכנית סופר גול), התשנ״ט–1999}}

{{ח:פתיח-התחלה}}
{{ח:תיבה|ק״ת תשנ״ט, 355|תקנות להסדר ההימורים בספורט (תכנית סופר גול)|https://olaw.org.il/takanot/takanot-5952.pdf}}; {{ח:תיבה|תשס״א, 121|תיקון|https://olaw.org.il/takanot/takanot-6066.pdf}}; {{ח:תיבה|תשע״א, 1215|תיקון|https://olaw.org.il/takanot/takanot-7020.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק להסדר ההימורים בספורט#סעיף 8|סעיף 8}} {{ח:חיצוני|חוק להסדר ההימורים בספורט|לחוק להסדר ההימורים בספורט, התשכ״ז–1967}}, באישור שר האוצר ושר החינוך התרבות והספורט ובאישור ועדת הכספים של הכנסת, מתקינה המועצה להסדר ההימורים בספורט (להלן – המועצה) תקנות אלה:
{{ח:סוגר}}
{{ח:מפריד}}

{{ח:סעיף|1|עריכת הימורים בסופר גול}}
{{ח:ת}} ההימורים אשר תארגן המועצה על מספר השערים שיובקעו בתחרויות כדורגל יקראו ”סופר גול“ וייערכו לפי התכנית {{ח:פנימי|תוספת|שבתוספת}} (להלן – התכנית).

{{ח:סעיף|2|קביעת מועד לתכנית}}
{{ח:ת}} המועצה תקבע בהודעה שתפורסם ברבים מועד לתחילתה של תכנית ולסיומה.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}
{{ח:קטע3||תכנית ה”סופר גול“}}
{{ח:קטע3|תוספת פרק 1|פרק ראשון – פרשנות}}

{{ח:סעיף*|1|הגדרות|עוגן=תוספת פרט 1}}
{{ח:ת}} {{ח:פנימי|תוספת|בתכנית זו}} –
{{ח:ת|סוג=הגדרה}} ”ההתאחדות“ – התאחדות לכדורגל בישראל;
{{ח:ת|סוג=הגדרה}} ”הודעה ברבים“ – הודעה באחד מאלה: שני עיתונים יומיים, רדיו וטלוויזיה;
{{ח:ת|סוג=הגדרה}} ”הטבעה“ – סימון סימול זיהוי במכונת ההטבעה שסיפקה המועצה לצורך תכנית זו או באמצעי הטבעה אלקטרוני אחר שאישרה המועצה לצורך זה, אשר יכלול את מספר המחזור, את העונה, את המספר השוטף ואת מספר התחנה;
{{ח:ת|סוג=הגדרה}} ”הימורים“ – ההימורים על תוצאות תחרויות בכדורגל שאותם ארגנה המועצה לפי תכנית זו;
{{ח:ת|סוג=הגדרה}} ”המערכת“ – מערכת עיבוד נתונים אלקטרונית המורכבת מקורא אופטי, מכונת צילום ומחשב, שקבעה המועצה, לצורך קביעת הזוכים מבין המשתתפים בהימורים;
{{ח:ת|סוג=הגדרה}} ”המשרד הראשי“ – המשרד שהמועצה קבעה כמשרדה הראשי, לפי {{ח:פנימי|תוספת פרט 20|סעיף 20}};
{{ח:ת|סוג=הגדרה}} ”הניחוש הנכון“ – ניחוש מספר השערים אשר הבקיעה כל אחת מהקבוצות בכל אחת מהתחרויות המופיעות ברשימת התחרויות באותו מחזור;
{{ח:ת|סוג=הגדרה}} ”טופס השתתפות“ – טופס המיועד לסימון הניחושים;
{{ח:ת|סוג=הגדרה}} ”טור“ – צירוף סימונים, אחד בכל שורה, לסימון מספר השערים שהבקיעה כל אחת מהקבוצות ברשימת התחרויות;
{{ח:ת|סוג=הגדרה}} ”מועד“ – פרק זמן שבמהלכו מתקיים מחזור לפי קביעת המועצה; תחרות אשר לא הסתיימה בפרק הזמן האמור – לא תבוא במנין התחרויות ותיחשב כאילו לא נתקיימה כלל;
{{ח:ת|סוג=הגדרה}} ”מחזור“ – מספר משחקי כדורגל המתקיימים במועד מסוים, ואשר לגבי תוצאותיהם קבעה המועצה כי ייערכו הימורים לפי תכנית זו;
{{ח:ת|סוג=הגדרה}} ”מען“ – לרבות תא דואר או כל כתובת אחרת להמצאת הזכיה;
{{ח:ת|סוג=הגדרה}} ”משתתף“ – מי שמשתתף בהימורים על פי הוראות התכנית לרבות על ידי אדם אחר או באמצעות טלפון או באופן אלקטרוני; מספר משתתפים בטופס אחד ייראו כמשתתף אחד;
{{ח:ת|סוג=הגדרה}} ”רואה חשבון“ – רואה חשבון שמינתה המועצה;
{{ח:ת|סוג=הגדרה}} ”רשימת התחרויות“ – רשימת תחרויות כדורגל אשר על מספר השערים שהובקעו בהן קבעה המועצה כי ייערכו הימורים במחזור, ואשר תסומן במספרים סידוריים;
{{ח:ת|סוג=הגדרה}} ”שורה“ – סדרת משבצות אופקית שבמרכזן מצוינות ספרות לסימון מספר השערים אשר הבקיעה קבוצה;
{{ח:ת|סוג=הגדרה}} ”תוצאה“ – החלטת שופט התחרות הקובעת את מספר השערים שהבקיעה כל קבוצה מבין הקבוצות המשתתפות בתחרויות;
{{ח:ת|סוג=הגדרה}} ”תחנת קבלה“ – מקום שקבעה המועצה לפי {{ח:פנימי|תוספת פרט 20|סעיף 20}} לצורך קבלה או הטבעה של טופסי השתתפות;
{{ח:ת|סוג=הגדרה}} ”תחרות“ – משחק כדורגל המופיע בטופס ההשתתפות לאותו מחזור.

{{ח:קטע3|תוספת פרק 2|פרק שני – טופסי השתתפות}}

{{ח:סעיף*|2|טפסים|עוגן=תוספת פרט 2}}
{{ח:תת|(א)}} המועצה תספק טופסי השתתפות לצורך ההימורים.
{{ח:תת|(ב)}} טופסי ההשתתפות יימכרו למשתתף במחיר שקבעה המועצה או יסופקו חינם, אם קבעה כך המועצה.
{{ח:תת|(ג)}} על אף האמור בסעיף קטן (ב), רשאית המועצה להעמיד בתחנת קבלה לרשות המשתתף טפסים לדוגמה לשימוש נסיוני.

{{ח:סעיף*|3|חלקי הטופס|עוגן=תוספת פרט 3}}
{{ח:תת|(א)}} לטופס ההשתתפות יהיה מצורף עותק אשר סימני המשתתף יועתקו עליו; העותק נועד למשתתף.
{{ח:תת|(ב)}} בכל טופס השתתפות יצוינו בבירור, במקום המיועד לכך, שמו ומענו המלאים של המשתתף. הפרס שבו זכה משתתף יישלח בדואר לפי המען האמור או יימסר לידיו במשרד הראשי או בתחנת קבלה, הכל לפי החלטת המועצה.
{{ח:תת|(ג)}} הטופס יוטבע בתחנת הקבלה ויהיה בר־תוקף לגבי מחזור ההימורים שנקבע בהטבעה לאותו סוג טופס.

{{ח:סעיף*|4|סימון ניחוש|עוגן=תוספת פרט 4}}
{{ח:ת}} משתתף יסמן את ניחושו למספר השערים שתבקיע קבוצה בתחרות כלשהי, על ידי סימון X על הספרה המופיעה במרכז המשבצת, באותה שורה, כמפורט להלן:
{{ח:תת|(1)}} ניחש משתתף כי קבוצה לא תבקיע כל שער באותו משחק – יסמן את סימונו במשבצת שבה מופיעה הספרה 0;
{{ח:תת|(2)}} ניחש משתתף כי קבוצה תבקיע שער אחד – יסמן את ניחושו במשבצת שבה מופיעה הספרה 1;
{{ח:תת|(3)}} ניחש משתתף כי קבוצה תבקיע שני שערים – יסמן את ניחושו במשבצת שבה מופיעה הספרה 2;
{{ח:תת|(4)}} ניחש משתתף כי קבוצה תבקיע שלושה שערים או יותר – יסמן את הסימון במשבצת שבה סומן 3+.

{{ח:סעיף*|4א|תכניות נוספות|תיקון: תשע״א|עוגן=תוספת פרט 4א}}
{{ח:ת}} המועצה תורשה לקיים את תכנית הסופר גול גם כאשר, על אף האמור {{ח:פנימי|תוספת פרט 4|בסעיף 4}}, המשתתף יידרש לסמן את מספר השערים המדויק שכל קבוצה תבקיע, אם מספר השערים המדויק המרבי יהיה בין שניים לבין שמונה.

{{ח:סעיף*|5|טופס השתתפות|עוגן=תוספת פרט 5}}
{{ח:ת}} טופס השתתפות מיועד לסימון טורים.

{{ח:סעיף*|6|סיכום הטורים|עוגן=תוספת פרט 6}}
{{ח:ת}} בצדו השמאלי של טופס ההשתתפות משורטטות שלוש עמודות מספרים לסיכום מספר הטורים שסומנו על גבי הטופס, כאמור {{ח:פנימי|תוספת פרט 16|בסעיף 16}}.

{{ח:סעיף*|7|ביטול תחרות או החלפתה|עוגן=תוספת פרט 7}}
{{ח:תת|(א)}} המועצה רשאית לקבוע את רשימת התחרויות בכל מחזור, וכן תודיע, בתחנות הקבלה, את סדר הופעתן בטופס ההשתתפות; חלו נסיבות שבשלהן נאלצה המועצה לשנות מאותו סדר – תודיע ברבים על השינוי, ככל האפשר לפני מועד המשחקים.
{{ח:תת|(ב)}} המועצה רשאית לקבוע כי לא יתקיימו הימורים לגבי תוצאת תחרות המופיעה ברשימת התחרויות, ובלבד שהודיעה על כך ברבים, ככל האפשר לפני המועד שנקבע לקיום המחזור; קבעה המועצה כאמור, תיחשב התחרות כאילו לא התקיימה ולא תיכלל בקביעת הניחוש הנכון באותו מחזור תחרויות.
{{ח:תת|(ג)}} המועצה רשאית, בכל עת, להחליף תחרות ברשימת התחרויות בתחרות אחרת, וכן להודיע על שינוי במקום קיומה של תחרות; עשתה כן המועצה – תודיע על כך ברבים, ככל האפשר לפני קיום התחרות; חלו החלפה או שינוי כאמור, יראו את הסימון המופיע בטופס, כאילו סומן לניחוש התוצאות בתחרות המחליפה או המתקיימת במקום האחר, ואולם המשתתף יהיה רשאי, כל עוד לא הועבר טופס ההשתתפות מתחנת הקבלה למשרד הראשי, לבטלו בתחנת הקבלה ולקבל בה את החזר דמי ההשתתפות ששילם.

{{ח:סעיף*|8|אי קיום תחרויות במחזור|עוגן=תוספת פרט 8}}
{{ח:תת|(א)}} המועצה רשאית לקבוע כי לא יתקיימו הימורים על תוצאות תחרויות במחזור אחד או יותר; קבעה כך, תודיע המועצה על כך ברבים לפני המועד שנקבע לתחילת קיומו של אותו מחזור.
{{ח:תת|(ב)}} הודיעה המועצה ברבים על אי קיום הימורים כאמור בסעיף קטן (א), רשאים המשתתפים באותו מחזור לקבל בחזרה את דמי ההשתתפות ששילמו בעד השתתפותם בהימורים על תוצאות התחרויות באותו מחזור.

{{ח:סעיף*|9|מועד סיום מחזור|עוגן=תוספת פרט 9}}
{{ח:תת|(א)}} המועצה רשאית לקבוע את המועד לסיום המחזור (להלן – מועד הסיום); המועצה תודיע ברבים על קביעתה לפני תחילת המחזור.
{{ח:תת|(ב)}} התקיימה תחרות שלא במועד שתוכנן לה, אך התקיימה לפני סיומו – יראוה כאילו התקיימה במועד.

{{ח:קטע3|תוספת פרק 3|פרק שלישי – השתתפות בהימורים}}

{{ח:סעיף*|10|זכות להשתתף בהימור|עוגן=תוספת פרט 10}}
{{ח:תת|(א)}} מסירת טופס תקין בתחנת הקבלה מקנה זכות להשתתף בהימור; טופס תקין לענין זה, הוא טופס השתתפות שנתקיימו בו כל אלה:
{{ח:תתת|(1)}} הוא אושר במשרד הראשי;
{{ח:תתת|(2)}} הוא מולא בדייקנות ובבהירות לפי הוראות התכנית;
{{ח:תתת|(3)}} נרשמו בו שם המשתתף ומענו;
{{ח:תתת|(4)}} דמי ההשתתפות בעדו שולמו במלואם, לפי מספר הטורים והמחזורים שסומנו בו;
{{ח:תתת|(5)}} ההטבעה על מקור הטופס ברורה ושלמה;
{{ח:תתת|(6)}} הוא צולם במשרד הראשי לפני מועד התחרויות.
{{ח:תת|(ב)}} טופס שלא נתקיימו בו הוראות סעיף קטן (א) אינו זכאי להשתתף בהימור.

{{ח:סעיף*|11|סימון הניחוש|עוגן=תוספת פרט 11}}
{{ח:ת}} משתתף יסמן את ניחושיו למספר השערים אשר הבקיעה כל קבוצה מבין אלה המופיעות ברשימת התחרויות.

{{ח:סעיף*|12|צבע הסימון|עוגן=תוספת פרט 12}}
{{ח:ת}} הניחוש וכל רישום אחר בטופס ההשתתפות ייעשו בעט שהכתיבה בו היא בצבע שחור או כחול בלבד או במדפסת מחשב.

{{ח:סעיף*|13|איסור מחיקה|עוגן=תוספת פרט 13}}
{{ח:ת}} לא יסומן טופס ההשתתפות אלא בהתאם להוראות התכנית, ולא יימחק סימון או כל רישום אחר שנעשה בטופס.

{{ח:סעיף*|14|מקום הסימון|עוגן=תוספת פרט 14}}
{{ח:ת}} הניחוש יסומן בתוך המשבצת המיועדת לכך בטופס; הסימון לא יחרוג ממסגרת המשבצת.

{{ח:סעיף*|15|מספר הטורים|עוגן=תוספת פרט 15}}
{{ח:ת}} משתתף רשאי לסמן את ניחושיו בטופס השתתפות רב־טורי בסימון רב־טורי, למספר טורים אשר לא יפחת ממספר מזערי ולא יעלה על מספר מרבי שקבעה המועצה לכל טופס.

{{ח:סעיף*|16|סימון בטופס רב־טורי|עוגן=תוספת פרט 16}}
{{ח:ת}} (א). סימון רב־טורי לניחוש מספר שערים שהבקיעה קבוצה בטופס ייעשה על ידי סימון שני ניחושים לפחות בשורה אחת.
{{ח:תת|(ב)}} סימון ניחוש כאמור בטופס רב־טורי, מגדיל את מספר הניחושים בטופס, לכל הצירופים האפשריים אשר יהיו לאותו סימון.

{{ח:סעיף*|17|סיכום הטורים|עוגן=תוספת פרט 17}}
{{ח:תת|(א)}} בתום סימון הניחושים, יסכם המשתתף את מספר הטורים שסימן כאמור, במקום המיועד לכך בטופס, בסימן X על הספרה המתאימה בכל אחת מעמודות הספרות שמתחת לכותרת ”טבלת רט“, לפי יחידות, עשרות ומאות; לא סימן משתתף סימון כלשהו – יראו כאילו סימן אפס בכל עמודה, בהתאם.
{{ח:תת|(ב)}} נתגלתה אי התאמה בין מספר הטורים שסומנו כניחוש בטופס לבין מספרם כפי שסומן בעמודות הספרות לפי סעיף קטן (א) – מספר הטורים שסומנו כניחוש בטופס, יהיה הקובע.

{{ח:סעיף*|18|סימון מלא לפי רשימת התחרויות|עוגן=תוספת פרט 18}}
{{ח:תת|(א)}} ניחוש שסומן במשבצת מסוימת בשורה יתייחס למספר השערים שהבקיעה קבוצה בתחרות שבין הקבוצות בהתאם לסדר רשימת התחרויות המאוחר ביותר שקבעה המועצה לאותו מחזור.
{{ח:תת|(ב)}} משתתף יסמן את ניחושיו בדבר תוצאות כל התחרויות שנקבעו לאותו מחזור בהתאם לסדר רשימת התחרויות שקבעה המועצה.
{{ח:תת|(ג)}} לא סימן משתתף את ניחושו למספר השערים שהבקיעה קבוצה בתחרות כלשהי שנקבעה לאותו מחזור – לא תובא תוצאת תחרות זו במנין ניחושיו של אותו משתתף.

{{ח:סעיף*|19|פסילת טופס|עוגן=תוספת פרט 19}}
{{ח:ת}} סימן משתתף את ניחושיו בדרך שונה מהאמור בתכנית זו, ייפסל הטופס, בכפוף לאמור {{ח:פנימי|תוספת פרט 30|בסעיף 30}}.

{{ח:קטע3|תוספת פרק 4|פרק רביעי – תחנות קבלה}}

{{ח:סעיף*|20|משרד ראשי ותחנות קבלה|עוגן=תוספת פרט 20}}
{{ח:ת}} המועצה תקבע תחנות קבלה שבהן ימסרו משתתפים, בדרך שתורה המועצה, את טופסי ההשתתפות וכן תקבע את משרדה הראשי ותודיע ברבים על מקומו.

{{ח:סעיף*|21|הטבעת טפסים|עוגן=תוספת פרט 21}}
{{ח:ת}} המועצה תציב בתחנות הקבלה אמצעי הטבעה לצורך תכנית זו, שבהם יוטבעו המקור וההעתק של טופסי ההשתתפות שנמסרו באותה תחנה.

{{ח:סעיף*|22|קבלת טפסים|עוגן=תוספת פרט 22}}
{{ח:תת|(א)}} נמסר בתחנת הקבלה טופס השתתפות ושולמו בעדו דמי השתתפות בהתאם למספר הטורים שסומנו בו, כפי שקבעה המועצה, יוטבע הטופס כאמור {{ח:פנימי|תוספת פרט 21|בסעיף 21}}.
{{ח:תת|(ב)}} מקור הטופס המוטבע יישאר בידי בעל התחנה כדי להעבירו למשרד הראשי, בדרך שתקבע המועצה.
{{ח:תת|(ג)}} המשתתף הוא האחראי לזהות הסימונים בשני חלקי הטופס; בעל תחנת הקבלה אינו אחראי לזהות הסימנים בשני חלקי הטופס או להעברת המקור למשרד הראשי.

{{ח:סעיף*|23|מחיר|עוגן=תוספת פרט 23}}
{{ח:תת|(א)}} מחיר ההשתתפות ייקבע בידי המועצה ויהיה אחיד לכל טור.
{{ח:תת|(ב)}} מחיר ההשתתפות ומחיר הטופס, וכל שינוי בהם, יפורסמו בהודעה ברבים ובתחנות הקבלה.

{{ח:סעיף*|24|מועד נעילה של תחנות הקבלה|עוגן=תוספת פרט 24}}
{{ח:ת}} בתחנת קבלה יתקבלו טופסי ההשתתפות מהמשתתפים לא יאוחר מהיום והשעה שקבעה המועצה לגבי אותה תחנת קבלה (להלן – מועד הנעילה).

{{ח:קטע3|תוספת פרק 5|פרק חמישי – בדיקת הטפסים ואיתור הזוכים}}

{{ח:סעיף*|25|צילום טפסים|עוגן=תוספת פרט 25}}
{{ח:ת}} טפסים שהועברו מתחנות הקבלה אל המשרד הראשי יצולמו לפני קיום התחרויות על גבי מיקרופילם או בדרך אחרת והצילומים יופקדו בכספת בידי שני נציגי המועצה, אשר אחד מהם רואה חשבון, עד לקביעת הניחוש הנכון; הכספת תינעל ותיפתח בידי שני נציגי המועצה אשר בידי כל אחד מהם נמצא מפתח ורק צירוף המפתחות אשר בידי שניהם נועל ופותח את הכספת.

{{ח:סעיף*|26|תקלה|עוגן=תוספת פרט 26}}
{{ח:ת}} חלה תקלה במכונות הצילום או אירע קלקול אחר במערכת, רשאית המועצה לקבוע כי טפסים אשר לא צולמו לא ישתתפו בהימורים או כי יבוטלו ההימורים באותו מחזור; המועצה תיתן הודעה ברבים על ביטול השתתפותם בהימורים של הטפסים, כולם או מקצתם, ותחזיר למשתתפים את דמי ההשתתפות ששולמו בעדם.

{{ח:סעיף*|27|בירור הזכויות|עוגן=תוספת פרט 27}}
{{ח:תת|(א)}} לאחר קיום התחרויות במחזור מסוים וקביעת הניחוש הנכון, יבוררו הטפסים הזוכים מבין הטפסים אשר השתתפו בהימורים.
{{ח:תת|(ב)}} בדיקת הניחוש הנכון תיעשה בכל טור ניחוש בנפרד; הזכות לפרס או לחלק פרס באותו טור ניחוש, תהיה לפי מספר ניחושי התוצאה הנכונה הגבוה ביותר באותו טור.

{{ח:סעיף*|28|הבדיקה|עוגן=תוספת פרט 28}}
{{ח:ת}} בירור הטפסים הזוכים ייעשה באמצעות המערכת או בכל דרך אחרת אשר המועצה תורה עליה.

{{ח:סעיף*|29|טופס שנדחה|עוגן=תוספת פרט 29}}
{{ח:ת}} טופס שדחתה המערכת, ייפסל ולא ישתתף בהימור.

{{ח:סעיף*|30|אישור השתתפות לטופס שנדחה|עוגן=תוספת פרט 30}}
{{ח:ת}} על אף האמור {{ח:פנימי|תוספת פרט 19|בסעיפים 19}} {{ח:פנימי|תוספת פרט 29|ו־29}}, רשאים המועצה או מי שהסמיכה לצורך זה, להתיר השתתפותו בהימור של טופס אשר דחתה המערכת, אם צולם הטופס לפני קיום התחרויות, וההטבעה והסימון בטופס ניתנים לזיהוי בבירור וללא ספק ואם נראה לה כי הטופס תקין על פניו.

{{ח:סעיף*|31|החזרת דמי ההשתתפות|עוגן=תוספת פרט 31}}
{{ח:ת}} המועצה לא תחזיר למשתתף את דמי ההשתתפות ששילם בעד ההשתתפות בהימורים בטופס שנפסל, אלא אם כן נמצא הטופס האמור, ומדמי ההשתתפות ינוכו דמי דואר והוצאות טיפול כפי שתקבע המועצה מזמן לזמן.

{{ח:סעיף*|32|עדיפות הצילום|עוגן=תוספת פרט 32}}
{{ח:ת}} לא היתה זהות בין הטופס לבין הצילום שערכה המועצה לפי {{ח:פנימי|תוספת פרט 25|סעיף 25}}, יקבע הצילום המצוי בידי המועצה והוא שיחייב הן את המשתתף והן את המועצה.

{{ח:סעיף*|33|העדר צילום|עוגן=תוספת פרט 33}}
{{ח:ת}} לא נמצא במועצה צילום של הטופס, לא ישתתף אותו טופס בהימור, והמשתתף יהיה זכאי לקבל בחזרה את דמי ההשתתפות ששילם, ובלבד שיוכיח להנחת דעת המועצה את תקינות הטופס אילו נמצא צילומו במועצה.

{{ח:סעיף*|34|העברה למשטרה|עוגן=תוספת פרט 34}}
{{ח:תת|(א)}} המועצה תעביר למשטרה את רשימת הטפסים החסרים, כפי שקבעה המערכת במשרד הראשי לפני קיום התחרויות.
{{ח:תת|(ב)}} המועצה תעביר לחקירת המשטרה כל דרישה לתשלום זכיה בפרס, על פי טופס אשר צילומו לא נמצא במועצה.

{{ח:קטע3|תוספת פרק 6|פרק שישי – הניחוש הנכון ודירוג הפרסים}}

{{ח:סעיף*|35|דרגות הפרס|עוגן=תוספת פרט 35}}
{{ח:תת|(א)}} דרגות הפרסים בעד ניחוש נכון של מספר השערים אשר הבקיעה כל קבוצה, בכל אחת מתחרויות המחזור יהיו:
{{ח:תתת|(1)}} פרס ראשון, שיחולק בין כל המשתתפים אשר סימנו את הניחוש הנכון;
{{ח:תתת|(2)}} פרס שני, שיחולק בין מסמני הניחוש הנכון באותו מחזור חסר תוצאה אחת;
{{ח:תתת|(3)}} פרס שלישי, שיחולק בין מסמני הניחוש הנכון באותו מחזור חסר שתי תוצאות;
{{ח:תתת|(4)}} פרס רביעי, שיחולק בין מסמני הניחוש הנכון באותו מחזור חסר שלוש תוצאות.
{{ח:תת|(ב)}} לא נמצא משתתף הזכאי לפרס כאמור בסעיף קטן (א), רשאית המועצה להחליט על אחת מהאפשרויות דלקמן:
{{ח:תתת|(1)}} לא לחלק את אותו פרס ולקבוע כי סכום הפרס יעבור כולו או מקצתו לדרגת פרס שתקבע המועצה במחזור שלאחריו;
{{ח:תתת|(2)}} הפרסים הראשון, השני, השלישי והרביעי יחולקו בין ארבע דרגות המנחשים את מרב הניחושים, בהתאמה, באותו מחזור. הודעה כאמור תפורסם ברבים קודם לאותו מחזור;
{{ח:תתת|(3)}} פרס שלא חולק, יתחלק בין הפרסים האחרים באותו מחזור או במחזור אחר, כפי שתקבע, ובלבד שהודעה על ההחלטה כאמור ודרך החלוקה תפורסם ברבים.
{{ח:תת|(ג)}} על אף האמור בסעיף קטן (א), רשאית המועצה לקבוע סכום כסף קצוב כפרס למנחשי ניחוש נכון לתוצאת תחרות או תחרויות; החליטה המועצה כאמור – יחולו הוראות התכנית, לרבות הוראות {{ח:פנימי|תוספת פרט 47|סעיף 47(א)}}, בשינויים המתחייבים, בהתאם להודעה ברבים אשר תפרסם המועצה לענין זה.

{{ח:סעיף*|36|קיום תחרות שלא במועדה|עוגן=תוספת פרט 36}}
{{ח:ת}} קביעת הניחוש הנכון תהיה רק לגבי המשחקים שנערכו בין הקבוצות שברשימת התחרויות בטופס ההשתתפות לאותו מחזור; תחרות הרשומה בטופס ההשתתפות אשר לא הסתיימה במועד הקבוע לאותו מחזור – לא תובא בחשבון לשם קביעת הניחוש הנכון.

{{ח:סעיף*|37|תוצאת תחרות בסיומה ותוצאת מחצית|עוגן=תוספת פרט 37}}
{{ח:תת|(א)}} התוצאה היחידה הקובעת לעניין הניחוש הנכון בתחרות כלשהי, היא התוצאה אשר נקבעה עם שריקת השופט לסיום המשחק, בתום מלוא פרק הזמן הקצוב לאותה תחרות, בהתאם לתקנון התחרויות של ההתאחדות או של הגוף המוסמך המארגן את המשחקים (להלן – התוצאה הקובעת); כל שינוי בתוצאה הקובעת שייעשה במועד מאוחר יותר בידי ועדת המשמעת, ועדת ליגה, בית הדין העליון של ההתאחדות או רשות שיפוטית כלשהי, לא יפגע בתוקפה של התוצאה הקובעת לעניין הניחוש הנכון באותה תחרות.
{{ח:תת|(ב)}} בתחרות על גביע או טורניר כלשהו, תיחשב התוצאה הקובעת, התוצאה שהושגה בתום הזמן שנקבע עם שריקת השופט לסיומה של התחרות עצמה, לרבות הוספת זמן שאבד בעקבות תאונה או סיבות אחרות, לפי שיקול דעתו של שופט התחרות, אולם לפני כל הארכות לרבות הארכות לבעיטות מ־11 מטרים.
{{ח:תת|(ג)}} על אף האמור בסעיף קטן (א), רשאית המועצה לקבוע כי יתקיימו הימורים גם על תוצאת מחצית ראשונה במשחק כלשהו (להלן – תוצאת מחצית). החליטה המועצה כאמור, יראו את תוצאת המחצית כאילו היתה תוצאה קובעת, והוראות התכנית יחולו בשינויים המתחייבים, כפי שתורה המועצה.

{{ח:סעיף*|38|ניחוש תחרויות המתקיימות בחו״ל|עוגן=תוספת פרט 38}}
{{ח:תת|(א)}} המועצה רשאית לקבוע ברשימת התחרויות משחקים האמורים להתקיים בחוץ לארץ.
{{ח:תת|(ב)}} המועצה רשאית למנות יחיד או גוף אשר ידווח באופן שתקבע, את תוצאות המשחקים שנערכו בחוץ לארץ.
{{ח:תת|(ג)}} מינתה המועצה יחיד או גוף כאמור, תקבע את הניחוש הנכון לפי תוצאות אותו דיווח ורשאית היא לחלק את הפרסים בהתאם.
{{ח:תת|(ד)}} לאחר חלוקת הפרסים ומסירתם לזוכים, לא תישמע טענה כי הניחוש הנכון שנקבע היה שגוי או כי תחרות הסתיימה באופן שונה מהאמור בדיווח.

{{ח:סעיף*|39|ביטול תחרות או הפסקתה|עוגן=תוספת פרט 39}}
{{ח:ת}} תחרות המופיעה ברשימת התחרויות בטופס השתתפות אשר על תוצאותיה הכריזה המועצה בהתאם {{ח:פנימי|תוספת פרט 7|לסעיף 7(ב)}} כי לא יתקיימו הימורים, או תחרות אשר בוטלה, נדחתה, לא התקיימה מכל סיבה שהיא או תחרות אשר הופסקה בטרם נקבעה בה תוצאה קובעת כמשמעותה {{ח:פנימי|תוספת פרט 37|בסעיף 37}}, לא תבוא במנין התחרויות לצורך קביעת הניחוש הנכון באותו מחזור תחרויות.

{{ח:סעיף*|40|תחרות שנדחתה מסיבות כלשהן|עוגן=תוספת פרט 40}}
{{ח:ת}} תחרות הרשומה בטופס ואשר מחמת נסיבות כלשהן הופסקה, לאחר תחילתה, בידי שופט התחרות קודם שנקבעה בה תוצאה קובעת, לא תבוא במנין התחרויות לקביעת הניחוש הנכון באותו מחזור תחרויות.

{{ח:סעיף*|41|אי קיום תחרויות|עוגן=תוספת פרט 41}}
{{ח:תת|(א)}} אם במחזור מסוים לא התקיימה תחרות כלשהי יחולקו הפרסים באותו מחזור כלהלן:
{{ח:תתת|(1)}} פרס ראשון, יחולק בין המשתתפים אשר ניחשו את הניחוש הנכון בכל התחרויות שהתקיימו;
{{ח:תתת|(2)}} פרס שני, שלישי ורביעי יחולקו בין המשתתפים אשר ניחשו את מרב התחרויות, בהתאמה.
{{ח:תת|(ב)}} לענין סעיף קטן (א) הפרס הראשון לא יכלול את הסכומים שהועברו ממחזור קודם.
{{ח:תת|(ג)}} מחזור תחרויות שלא נתקיימו בו מחצית ממספר התחרויות לפחות, לא יחולקו בו כל פרסים, וכל משתתף יהיה זכאי לדמי ההשתתפות ששילם, לפי המען המצוין בטופס.

{{ח:סעיף*|42|שינוי במקום עריכת תחרות|עוגן=תוספת פרט 42}}
{{ח:ת}} אין בשינוי המקום או המגרש לעריכת תחרות הרשומה ברשימת התחרויות בטופס ההשתתפות, כדי לשנות את קביעת הניחוש הנכון לגבי אותה תחרות.

{{ח:סעיף*|43|פרסום הניחוש הנכון|עוגן=תוספת פרט 43}}
{{ח:ת}} לאחר קיום כל מחזור תחרויות, תפרסם המועצה ברבים את הניחוש הנכון לגבי אותו מחזור; הפרסום ייעשה מוקדם ככל האפשר לאחר סיום אותו מחזור.

{{ח:סעיף*|44|פרסום הזוכים וסכומי הזכיות|עוגן=תוספת פרט 44}}
{{ח:תת|(א)}} המועצה תפרסם בהודעות מיוחדות את המספרים של טופסי ההשתתפות שבהם סומן ניחוש המזכה בפרסים וכן את הסכומים בכל דרגת פרס, לא יאוחר משבעה ימים לאחר קיום אותו מחזור תחרויות; הפרסום יוצג בכל תחנות הקבלה.
{{ח:תת|(ב)}} הפרסום בהודעות המועצה על המספר הכולל של מספרי הטפסים שבהם ניחשו נכון והסכומים שבהם זכו, יהא זמני ונתון לשינוי עם מתן ההחלטות בבדיקה חוזרת לפי {{ח:פנימי|תוספת פרט 45|סעיף 45}}.

{{ח:סעיף*|45|בדיקה חוזרת|עוגן=תוספת פרט 45}}
{{ח:תת|(א)}} בקשה לבדיקה חוזרת חייבת להגיע למשרדה הראשי של המועצה לא יאוחר –
{{ח:תתת|(1)}} מעשרה ימים מיום פרסום ההודעה, אם נטענת זכיה בפרס הראשון;
{{ח:תתת|(2)}} משלושים ימים מיום פרסום ההודעה אם נטענת זכיה בפרס אחר.
{{ח:תת|(ב)}} הרואה עצמו נפגע מהודעה שפורסמה לפי {{ח:פנימי|תוספת פרט 44|סעיף 44}}, רשאי להגיש למועצה בקשה בכתב לבדיקה חוזרת.
{{ח:תת|(ג)}} בבקשה יצוינו מספר ההטבעה, שם ומען תחנת הקבלה כמצוין בעותק הטופס ומספר הטור בטופס שלגביו נתבקשה הבדיקה החוזרת.
{{ח:תת|(ד)}} המועצה תמנה מתוך חבריה ועדה, המורכבת משלושה חברים ושני ממלאי מקום, המוסמכת להחליט בבקשה על פי סעיף זה.
{{ח:תת|(ה)}} הועדה תיתן למבקש זאת אפשרות להופיע לפניה, תברר את הענין, ותחליט סופית בבקשה.

{{ח:קטע3|תוספת פרק 7|פרק שביעי – פרסים ותשלומים}}

{{ח:סעיף*|46|הסכום המופרש לפרסים|עוגן=תוספת פרט 46}}
{{ח:ת}} ארבעים וחמישה אחוזים לפחות של התקבולים מעריכת הימורים על פי התכנית בכל מחזור, יופרשו לפרסים (להלן – הסכום המופרש לפרסים).

{{ח:סעיף*|47|חלוקת סכום הפרס|עוגן=תוספת פרט 47}}
{{ח:תת|(א)}} בכפוף לאמור בתכנית זו, יחולקו מהסכום המופרש לפרסים –
{{ח:תת}} לפרס הראשון – 50 אחוזים;
{{ח:תת}} לפרס השני – 14 אחוזים;
{{ח:תת}} לפרס השלישי – 18 אחוזים;
{{ח:תת}} לפרס הרביעי – 18 אחוזים.
{{ח:תת|(ב)}} המועצה רשאית לשנות את מספר דרגות הפרסים, האחוז הקצוב לכל דרגה וכן את סכום הפרסים המיועדים למחזור אחד או למספר מחזורים ובלבד שאלה לא יפחתו מהשיעור הכולל המופרש לפרסים הקבוע {{ח:פנימי|תוספת פרט 46|בסעיף 46}}; על שינוי כאמור תינתן הודעה ברבים.
{{ח:תת|(ג)}} על אף האמור בסעיף קטן (א), רשאית המועצה לקבוע כי סכום אשר לא יעלה על שני אחוזים מתקבולי דמי ההשתתפות באותו מחזור, יוקצה מהסכום המופרש לפרסים האמור {{ח:פנימי|תוספת פרט 46|בסעיף 46}}, לקרן שתשמש לתשלום פרסים למשתתפים, אשר בבדיקה חוזרת נקבע כי ניחשו נכון את תוצאות התחרות (להלן – קרן פרסים בבדיקה החוזרת).
{{ח:תת|(ד)}} בתום תקופת ההתיישנות לתשלום, כמתחייב על פי הדין, תשמש יתרת הכספים בקרן לפרסים בבדיקה חוזרת לתשלום פרסים בהתאם לתכנית.

{{ח:סעיף*|48|חלוקת פרס באותה הדרגה|עוגן=תוספת פרט 48}}
{{ח:תת|(א)}} ניחש יותר ממשתתף אחד ניחוש נכון המזכה בפרס באותה דרגה, יתחלק סכום פרס המופרש לאותה דרגת פרסים למספר סכומים שווים, כמספר טורי הניחוש הנכון באותה דרגה (להלן – חלק הפרס).
{{ח:תת|(ב)}} פרס או חלק מהפרס ישולם למשתתף בעד ניחוש נכון כאמור {{ח:פנימי|תוספת פרק 7|בפרק זה}}, סמוך לאחר אותו מחזור, ובלבד שהפרס הראשון או חלק הפרס הראשון לא יחולק אלא לאחר תום הזמן הקבוע לבדיקה חוזרת.

{{ח:סעיף*|49|קביעה מראש של סכומי הפרסים|עוגן=תוספת פרט 49}}
{{ח:ת}} על אף האמור {{ח:פנימי|תוספת פרט 46|בסעיפים 46}}, {{ח:פנימי|תוספת פרט 47|47}} {{ח:פנימי|תוספת פרט 48|ו־48}} רשאית המועצה לקבוע מראש סכומים כפרסים הראשון, השני, השלישי והרביעי, כולם או מקצתם, או לקבוע מראש סכום לכל חלק הפרס, ובלבד שסכום פרס או חלק הפרס לא יפחת מהסכום שהיה מתקבל לפי האמור {{ח:פנימי|תוספת פרט 46|בסעיפים האמורים}}.

{{ח:סעיף*|50|הגבלת סכום הפרס הראשון|עוגן=תוספת פרט 50}}
{{ח:תת|(א)}} המועצה רשאית לקבוע כי סכום הפרס הראשון שישולם למשתתף לא יעלה על הסכום שקבעה.
{{ח:תת|(ב)}} יתרת הפרס או יתרת חלק הפרס שלא תשולם כאמור, תיווסף לסכום פרס שתקבע המועצה במחזור שלאחר מחזור התחרויות שבו זכה משתתף, ובלבד שהסכום שישולם למשתתף באותו מחזור לא יעלה אף הוא על הסכום שקבעה המועצה לפי סעיף קטן (א).

{{ח:סעיף*|51|העברת הפרס הראשון|עוגן=תוספת פרט 51}}
{{ח:תת|(א)}} הועבר פרס בהתאם {{ח:פנימי|סעיף 35|לסעיף 35(ב)}} יותר מפעם אחת, רשאית המועצה בין השאר להפסיק את העברתו, לחלק את סכום הפרס, כולו או מקצתו, במחזור או במחזורים שתקבע, להגביל סכום פרס באותו מחזור או באותם מחזורים, ולהכריז כי אם לא יימצא זוכה לפרס ראשון במחזור מסוים – ישולם חלק מהפרס הראשון לזוכים בדרגות הפרסים האחרות, באותו מחזור וחלק הפרס יועבר למחזור הבא, הכל כפי שתקבע המועצה.
{{ח:תת|(ב)}} על הפסקה בהעברת פרס, חלוקתו או הגבלתו, ועל קביעת סכום הפרס הראשון שישולם למשתתף בהתאם {{ח:פנימי|תוספת פרט 50|לסעיף 50(א)}} תפרסם המועצה הודעה ברבים, לפני קיום המחזור.

{{ח:סעיף*|52|אי חלוקת פרס|עוגן=תוספת פרט 52}}
{{ח:ת}} התברר שסכומו של חלק פרס שנקבע בהתאם {{ח:פנימי|תוספת פרט 48|לסעיף 48(א)}}, לאחר ניכוי דמי דואר, נמוך מסכום שקבעה המועצה ופרסמה בהודעה ברבים, לא יחולק אותו חלק הפרס, והוא יצורף לפרסי מחזור התחרויות הבא, על פי החלוקה הקבועה {{ח:פנימי|תוספת פרט 47|בסעיף 47(א)}}.

{{ח:סעיף*|53|תשלום פרסים בשיקים|עוגן=תוספת פרט 53}}
{{ח:ת}} המועצה תשלם את כל הפרסים לזוכים בשיקים משוכים על שם הזוכים; שיקים מעל לסכום שהחליטה עליו המועצה יהיו שיקים משורטטים.

{{ח:סעיף*|54|עיגול סכומים|עוגן=תוספת פרט 54}}
{{ח:ת}} פרס או חלק מפרס שמשלמת המועצה, יעוגל סכומו לשקל החדש השלם הקרוב, וסכום של חמישים אגורות יעוגל כלפי מעלה.

{{ח:סעיף*|55|תשלום הפרסים בדואר וניכוי דמי משלוח|עוגן=תוספת פרט 55}}
{{ח:ת}} המועצה תמסור את הפרסים לזוכים בתחנת קבלה או תשלח אותם לזוכים בדואר רגיל או בדואר רשום, בהתאם לסכום הפרס כפי שתחליט; דמי הדואר ינוכו מסכומי הפרסים.

{{ח:סעיף*|56|השמדת טופסי ההשתתפות והמיקרופילם|עוגן=תוספת פרט 56}}
{{ח:ת}} טופסי ההשתתפות שלא זכו בשום פרס, יושמדו 30 ימים לאחר קיום התחרות האחרונה באותו מחזור; המיקרופילם יושמד שישה חודשים לאחר תאריך קיום התחרות האחרונה במחזור שאליו הוא מתייחס.

{{ח:קטע3|תוספת פרק 8|פרק שמיני: הפעלה במערכת מקוונת|תיקון: תשס״א}}

{{ח:סעיף*|57|הגדרות|תיקון: תשס״א|עוגן=תוספת פרט 57}}
{{ח:ת}} {{ח:פנימי|תוספת פרק 8|בפרק זה}} –
{{ח:ת|סוג=הגדרה}} ”טופס“ – תבנית קבועה המודפסת על נייר או רשומת מידע אשר מיועדת להעברת נתונים לצורך השתתפות בהימורים;
{{ח:ת|סוג=הגדרה}} ”מועד לקבלת הימורים“ – פרק זמן שבמהלכו מתקיימים הימורים על תחרויות אשר בחרה המועצה למחזור כלשהו;
{{ח:ת|סוג=הגדרה}} ”מחשב מרכזי“ – מכשיר הפועל באמצעות תכנה לביצוע עיבוד אריתמטי או לוגי של נתונים וציודו ההיקפי, המותקן במשרד הראשי של המועצה, ואשר מוזן בנתונים באמצעות מסוף או באמצעים אלקטרוניים אחרים, שאישרה המועצה;
{{ח:ת|סוג=הגדרה}} ”מסוף“ – מכשיר שאישרה המועצה לצורך זה המעביר ומקבל נתונים בזמן אמיתי, בדרך של קריאת טפסים או בכל דרך אחרת, והמקושר למחשב מרכזי;
{{ח:ת|סוג=הגדרה}} ”מערכת מקוונת“ – מחשב מרכזי, מסופים ותכנות אשר התקשורת ביניהם נעשית בזמן אמיתי;
{{ח:ת|סוג=הגדרה}} ”ניחוש נכון“ – ניחוש המזכה בזכיה לפי {{ח:פנימי|תוספת פרק 8|פרק זה}};
{{ח:ת|סוג=הגדרה}} ”נתונים“ – פרטים אשר משתתף נדרש לסמן בטופס כדי להשתתף בהימור;
{{ח:ת|סוג=הגדרה}} ”סימון“ – מילוי נתונים בטופס;
{{ח:ת|סוג=הגדרה}} ”פרסומי המועצה“ – פרסום באחד מאלה: המערכת המקוונת או התכניה;
{{ח:ת|סוג=הגדרה}} ”פרסום ברבים“ – פרסום באחד מאלה: שני עיתונים יומיים, רדיו או טלוויזיה;
{{ח:ת|סוג=הגדרה}} ”קבלה“ – אישור המחשב המרכזי לסימונים אשר נקלטו בו, המודפס על נייר שהפיק המסוף והכולל, בין השאר, את נתוני הניחוש;
{{ח:ת|סוג=הגדרה}} ”תחנה“ – מקום שאישרה המועצה ואשר מותקן בו מסוף;
{{ח:ת|סוג=הגדרה}} ”תחרות“ – התמודדות בין קבוצות או בין יחידים, בהתאם לתקנון קבוע מראש;
{{ח:ת|סוג=הגדרה}} ”תכניה“ – כמשמעותה {{ח:פנימי|תוספת פרט 59|בסעיף 59}}.

{{ח:סעיף*|58|רשימת תחרויות|תיקון: תשס״א|עוגן=תוספת פרט 58}}
{{ח:תת|(א)}} המועצה רשאית, בכל עת, לעדכן את סדר התחרויות במחזור או כל נתון ומידע אשר פורסמו קודם לאותו עדכון; הנתונים אשר יחייבו את המועצה והמשתתף יהיו אלה המופיעים במערכת המקוונת בעת בדיקת הניחושים.
{{ח:תת|(ב)}} נאלצה המועצה לשנות במערכת המקוונת נתון כלשהו ברשימת התחרויות, יראו את הניחושים אשר נקלטו קודם לשינוי במחשב המרכזי ובאמצעי האחסון הבלתי מחיק, כאילו סומנו בידי המשתתף לאחר השינוי.

{{ח:סעיף*|59|תכניה|תיקון: תשס״א|עוגן=תוספת פרט 59}}
{{ח:תת|(א)}} המועצה רשאית להפיץ לציבור תכניה למחזור תחרויות אשר עליו יתקיימו הימורים; התכניה תשמש לפרסום רשימת התחרויות המיועדות לאותו מחזור, מועד תחילת המחזור וסיומו, זמן תחילת קבלת ההימורים לתחרות כלשהי וסיומו, ופרטים נוספים לפי שיקול דעתה של המועצה.
{{ח:תת|(ב)}} פרסום חסר, טעות, עיכוב או מחדל בפרסום או בתכניה לא ימנעו את קיומו של הימור כלשהו, ולא יהוו עילה לתביעה נגד המועצה.
{{ח:תת|(ג)}} שינוי או תיקון כלשהו בתכניה, לאחר הדפסתה או הפצתה, ייעשה אך ורק במערכת המקוונת.
{{ח:תת|(ד)}} משתתף חייב לבדוק את נתוני המערכת המקוונת עובר לסימון ניחושיו.

{{ח:סעיף*|60|טפסים|תיקון: תשס״א|עוגן=תוספת פרט 60}}
{{ח:תת|(א)}} המועצה תספק טפסים לצורך סימון ניחוש תוצאות התחרויות ואולם משתתף יהיה רשאי, באישור המועצה, למסור את ניחושו גם בלא טופס.
{{ח:תת|(ב)}} בטפסים אשר תספק המועצה, רשאי המשתתף, בהתאם לאפשרויות המופיעות בטופס –
{{ח:תתת|(1)}} להשתתף במספר תכניות הימורים;
{{ח:תתת|(2)}} להשתתף בהימור יומי, שבועי או רב שבועי, במחזור אחד או במספר מחזורים;
{{ח:תתת|(3)}} לסמן סימון טורי או רב טורי.
{{ח:תת|(ג)}} המועצה רשאית, לפי שיקול דעתה, לקבוע תשלום בעד הטפסים או התכניה.

{{ח:סעיף*|61|טבלת מחירים|תיקון: תשס״א|עוגן=תוספת פרט 61}}
{{ח:תת|(א)}} בכל טופס תציע המועצה מספר סכומים, שמביניהם יבחר כל משתתף את מחיר השתתפותו (להלן – טבלת המחירים); כל סכום מהווה מחיר השתתפות לניחוש אחד בלבד, למחזור אחד, בתכנית אחת.
{{ח:תת|(ב)}} סימן המשתתף סימנים נוספים, בטבלת המחירים, יהיה מחיר ההשתתפות צירוף של הסכומים, כפי שעולה מן הסימונים; לא סימן משתתף כל סימון, יחושב מחיר ההשתתפות על פי הסכום הנמוך ביותר המוצע בטבלת המחירים לניחוש אחד במחזור אחד, בתכנית אחת.

{{ח:סעיף*|62|הגבלות בהשתתפות|תיקון: תשס״א|עוגן=תוספת פרט 62}}
{{ח:תת|(א)}} המועצה רשאית להחליט –
{{ח:תתת|(1)}} על הגבלת סכומי ההשתתפות בהימורים או את גובה הזכיה אשר ניתן יהיה לזכות או לשלם מהימורים על פי קבלה אחת;
{{ח:תתת|(2)}} שלא לקבל הימורים אם סכום ההשתתפות בהם עולה על סכום שקבעה או אם סכום הזכיה בו צפוי משתתף לזכות לפי סימוניו, עולה על שיעור שקבעה;
{{ח:תתת|(3)}} כי כמות הניחושים בקבלה אחת בתכנית כלשהי לא תעלה או לא תפחת ממספר שקבעה;
{{ח:תתת|(4)}} כי סימון ניחוש של תוצאה מסוימת בתחרות מחייב סימון ניחוש נוסף על תוצאה אחרת באותה תחרות, באותה קבלה.
{{ח:תת|(ב)}} החליטה המועצה כאמור – תביא את נוסח ההחלטה לידיעת המשתתפים בהימורים בפרסומיה או בפרסום ברבים.

{{ח:סעיף*|63|ביטול ניחוש|תיקון: תשס״א|עוגן=תוספת פרט 63}}
{{ח:ת}} ניחושים ייחשבו כבטלים אם אירע אחד מאלה:
{{ח:תת|(1)}} הניחושים נמסרו לאחר הזמן שקבעה המועצה לקבלת הימורים על תחרות כלשהי;
{{ח:תת|(2)}} הניחושים נמסרו, מסיבה כלשהי, לאחר תחילת תחרות;
{{ח:תת|(3)}} סומן ניחוש בתחרות שאינו יכול להיות נושא לזכיה באותה תחרות;
{{ח:תת|(4)}} תחרות לא נערכה במועד שבו היתה אמורה להתקיים, או חרגה ממועד מחזור התחרויות שבו היא כלולה;
{{ח:תת|(5)}} תוצאות תחרות או תחרויות לא נתקבלו במשרדי המועצה במועד;
{{ח:תת|(6)}} לא התקבלה תוצאה קובעת כמתחייב מהוראות {{ח:פנימי|תוספת פרט 37|סעיף 37}}.

{{ח:סעיף*|64|אירועים חריגים|תיקון: תשס״א|עוגן=תוספת פרט 64}}
{{ח:תת|(א)}} למועצה שמורה, בכל עת, הזכות לבטל השתתפות בהימורים אם אירעו לדעתה בתחרות כלשהי או בקשר אליה, אירועים חריגים או אם, לדעתה, אין היא יכולה להסתמך על תוצאת התחרות כבסיס לתשלום זכיות.
{{ח:תת|(ב)}} המועצה רשאית, בכל עת, לבטל או להפסיק קבלת הימורים באופן מוחלט במחזור כלשהו או בתכנית כלשהי, וכן רשאית היא לעשות כן בהימורים הנעשים באמצעות מסוף או מספר מסופים – הכל לפי שיקול דעתה.
{{ח:תת|(ג)}} המועצה רשאית, בכל עת, לפסול או לבטל הימורים בקבלה מסוימת, ולעכב תשלום זכיה למחזיק בקבלה, אם לדעתה הושגה הזכיה באמצעים לא ראויים או שלא כדין.

{{ח:סעיף*|65|החזר דמי השתתפות|תיקון: תשס״א|עוגן=תוספת פרט 65}}
{{ח:תת|(א)}} בוטל הימור בידי המועצה, יוחזר סכום ההשתתפות בשל אותו הימור.
{{ח:תת|(ב)}} החזר דמי ההשתתפות ייעשה על פי דרישה בתחנה, כנגד המצאת הקבלה המקורית, ובלבד שנתוניה ניתנים לזיהוי במסוף.
{{ח:תת|(ג)}} ההחזר ייעשה במקום, בדרך ובאמצעי אשר שולמו דמי ההשתתפות, אלא אם כן הודיעה המועצה ברבים אחרת.

{{ח:סעיף*|66|השלמת התכנית|תיקון: תשס״א|עוגן=תוספת פרט 66}}
{{ח:תת|(א)}} המועצה רשאית לקבוע בפרסומיה הנחיות נוספות למשתתפים בהימוריה אשר יחייבו אותה ואת המשתתפים בכל הקשור לעריכת ההימורים על פי התכנית (להלן – הנחיות).
{{ח:תת|(ב)}} הנחתה המועצה כאמור, יהיו ההנחיות חלק מהוראות התכנית, לכל דבר וענין, ובלבד שהביאה אותן לידיעת המשתתפים קודם לביצוע ההימורים, בפרסום ברבים ובאמצעות המערכת המקוונת.

{{ח:סעיף*|67|העברת ניחוש|תיקון: תשס״א|עוגן=תוספת פרט 67}}
{{ח:תת|(א)}} משתתף יעביר את ניחושיו באמצעות מסוף.
{{ח:תת|(ב)}} הנתונים יועברו ממסוף למחשב מרכזי ויירשמו בקובצי המערכת אשר אחד מהם יהיה באמצעי אחסון בלתי מחיק.
{{ח:תת|(ג)}} יראו את מעביר סימני הניחוש כשלוחו של המשתתף, לכל דבר וענין.
{{ח:תת|(ד)}} התשלום בעד השתתפות בהימור ייעשה בתחנה או בחיוב חשבון בנק של המשתתף – הכל כפי שתורה המועצה ועל פי אישורה.

{{ח:סעיף*|68|הימורים דרך האינטרנט|תיקון: תשס״א|עוגן=תוספת פרט 68}}
{{ח:תת|(א)}} החליטה המועצה להתיר עריכת הימורים באמצעות האינטרנט או באמצעי אלקטרוני אחר – תחול תכנית זו גם על אלה, בשינויים המחויבים.
{{ח:תת|(ב)}} המועצה תהיה רשאית לקבוע הנחיות לענין זה בהודעה ברבים.

{{ח:סעיף*|69|אישור השתתפות|תיקון: תשס״א|עוגן=תוספת פרט 69}}
{{ח:תת|(א)}} יראו נתונים כנקלטים במחשב המרכזי אם:
{{ח:תתת|(1)}} נשלחו באמצעות מסוף או באמצעי אלקטרוני אחר וזוהו על ידי המחשב המרכזי כמתאימים להגדרות המערכת המקוונת;
{{ח:תתת|(2)}} הנתונים נרשמו בקובצי המחשב המרכזי, ובכללם באמצעי האחסון הבלתי מחיק;
{{ח:תתת|(3)}} הודפסה קבלה ונתקבל תשלום המתאים לנתונים אשר נקלטו במחשב המרכזי.
{{ח:תת|(ב)}} החזקה בטופס גופו לא תהווה ולא תשמש ראיה להשתתפות בהימור או לניחוש אשר מתקבל מהסימונים המופיעים בו.

{{ח:סעיף*|70|ביטול השתתפות|תיקון: תשס״א|עוגן=תוספת פרט 70}}
{{ח:ת}} לא ניתן יהיה לבטל השתתפות בהימורים על ידי המשתתף אלא בתחנה שבה נתקבל ההימור זולת אם נתקיימו כל אלה:
{{ח:תת|(1)}} טרם חלפו 30 דקות מעת העברת הניחושים למשרד הראשי;
{{ח:תת|(2)}} לא חלף המועד שקבעה המועצה בפרסומיה לקבלת הימורים על התחרויות שסומנו;
{{ח:תת|(3)}} לא החלה התחרות המהווה חלק מאותו הימור.

{{ח:סעיף*|71|קבלה|תיקון: תשס״א|עוגן=תוספת פרט 71}}
{{ח:תת|(א)}} משתתף יקבל קבלה על השתתפותו בהימור; הקבלה תכלול את הפרטים האלה, כולם או חלקם:
{{ח:תתת|(1)}} מספר סידורי;
{{ח:תתת|(2)}} מספר זיהוי של הטופס;
{{ח:תתת|(3)}} מספר התחנה אשר ממנה נשלחו הנתונים למחשב הראשי;
{{ח:תתת|(4)}} תאריך ושעת המשלוח;
{{ח:תתת|(5)}} זיהוי התכנית והמחזור;
{{ח:תתת|(6)}} סכום דמי ההשתתפות.
{{ח:תת|(ב)}} המועצה רשאית להוסיף או לגרוע מנתונים אלה, לפי שיקול דעתה.

{{ח:סעיף*|72|בדיקת הקבלה|תיקון: תשס״א|עוגן=תוספת פרט 72}}
{{ח:תת|(א)}} משתתף יבדוק את הקבלה עם הפקתה ויוודא מיד ובלא דיחוי כי הניחושים המופיעים בקבלה הם אלה אשר סימן לענין ההימור (להלן – הבדיקה).
{{ח:תת|(ב)}} מצא משתתף, אגב הבדיקה, כי קיימת אי התאמה בקבלה, יחזיר אותה באותה תחנה שקיבל אותה, ויהיה רשאי לקבל את כספו בחזרה; הוחזרה הקבלה כאמור – יבוטל ההימור; התחנה תעביר למשרד הראשי את הקבלה המבוטלת.
{{ח:תת|(ג)}} לא תישמע כל טענה בשלב מאוחר יותר על אי התאמה בקבלה או על דיווח שגוי למחשב המרכזי.

{{ח:סעיף*|73|פסילת השתתפות והחזרת תשלום|תיקון: תשס״א|עוגן=תוספת פרט 73}}
{{ח:תת|(א)}} בלי לגרוע מכל הוראה אחרת, תיפסל השתתפות של משתתף בהימורים, אם אירע אחד מאלה:
{{ח:תתת|(1)}} הנתונים אשר הועברו מהמסוף לא נקלטו או לא נרשמו בפועל ובאופן תקין במחשב המרכזי;
{{ח:תתת|(2)}} הנתונים אשר הועברו מהמסוף נקלטו בצורה פגומה, משובשת או לקויה;
{{ח:תתת|(3)}} הנתונים אשר נקלטו במחשב המרכזי לא ניתנים לפענוח;
{{ח:תתת|(4)}} אמצעי האחסון הבלתי מחיק שבו נרשמו הנתונים במשרד הראשי התקלקל, נפגע, נפגם, אבד או ניזוק בכל אופן שהוא;
{{ח:תתת|(5)}} הנתונים לא נקלטו ולא נרשמו באופן תקין באמצעי האחסון הבלתי מחיק;
{{ח:תתת|(6)}} סימני הניחוש הועברו בדרך או באמצעים אשר לא אושרו בידי המועצה;
{{ח:תתת|(7)}} הניחוש נקלט לאחר המועד שנקבע לקבלת טופסי ההשתתפות בגין אותו הימור או לאחר תחילת תחרות המהווה חלק מאותו הימור.
{{ח:תת|(ב)}} נפסל טופס כאמור – יהיה המשתתף זכאי להחזר דמי ההשתתפות, כאמור {{ח:פנימי|תוספת פרט 65|בסעיף 58 {{ח:הערה|[צ״ל: בסעיף 65]}}}}.

{{ח:סעיף*|74|עליונות הרישום|תיקון: תשס״א|עוגן=תוספת פרט 74}}
{{ח:תת|(א)}} הניחושים אשר ישתתפו בהימור יהיו אלה אשר נקלטו ונרשמו באמצעי האחסון הבלתי מחיק, והם יחייבו את המועצה ואת המשתתף.
{{ח:תת|(ב)}} על אף האמור בכל מקום בתכנית, נאלצה המועצה לשנות במערכת המקוונת נתון כלשהו מרשימת התחרויות, יראו את הסימונים אשר נקלטו בקובצי המחשב המרכזי ובאמצעי האחסון הבלתי מחיק ולא בוטלו קודם לשינוי, כאילו סומנו בידי המשתתף לאחר השינוי.

{{ח:סעיף*|75|סופיות הקביעה|תיקון: תשס״א|עוגן=תוספת פרט 75}}
{{ח:תת|(א)}} קביעת זכיה וסכום הפרס תיעשה באמצעות המחשב המרכזי.
{{ח:תת|(ב)}} נתוני המחשב המרכזי יהיו סופיים ובלתי ניתנים לערעור.

{{ח:סעיף*|76|תשלום|תיקון: תשס״א|עוגן=תוספת פרט 76}}
{{ח:תת|(א)}} תשלום זכיה ייעשה במזומן בתחנה וכן בשיק או בזיכוי חשבון בנק – הכל כפי שתורה המועצה ועל פי אישורה.
{{ח:תת|(ב)}} הזכות לקבלת הזכיה תהיה אך ורק למחזיק בפועל בקבלה המקורית ולא לכל אדם זולתו, אפילו נעשה סימון הניחושים ושולמה התמורה בגינם במשותף עם אחר.
{{ח:תת|(ג)}} לצורך תשלום זכיה או החזר דמי השתתפות, יידרש משתתף, כתנאי מוקדם והכרחי, למסור בתחנה את הקבלה אשר סיפק המסוף בתחנה, כשהיא שלמה ומאפשרת זיהוי חד משמעי של הנתונים; לא תפורסם הודעה ברבים על טפסים זוכים.
{{ח:תת|(ד)}} המועצה רשאית להגביל את גובה התשלום אשר ישולם לזוכה בתחנה.
{{ח:תת|(ה)}} על אף האמור בתקנות משנה (א) עד (ג) {{ח:הערה|[צ״ל: בסעיפים קטנים (א) עד (ג)]}}, רשאית המועצה לקבוע מקומות, דרכים ואמצעים אחרים לביצוע התשלום, גם בלא המצאת הקבלה, הכל לפי שיקול דעתה.

{{ח:סעיף*|77|פטור על תשלום כפול|תיקון: תשס״א|עוגן=תוספת פרט 77}}
{{ח:תת|(א)}} נקבע באמצעות המחשב המרכזי כי הזכיה שולמה, תהיה המועצה פטורה מתשלום נוסף בגין אותה קבלה.
{{ח:תת|(ב)}} נקבע באמצעות המחשב המרכזי כי בוצע תשלום, ונתקבלה דרישה לתשלום נוסף – רשאית המועצה להעביר את הטיפול בדרישה לחקירת המשטרה.
{{ח:תת|(ג)}} קבלה אשר לפי נתוני המחשב המרכזי שולמה בגינה הזכיה או הוחזרו דמי ההשתתפות, תהיה בטלה ומבוטלת וחסרת כל ערך.
{{ח:תת|(ד)}} קביעה באמצעות המחשב המרכזי תהיה ראיה סופית וחלוטה לענין זה.

{{ח:סעיף*|78|עיכוב או ביטול פרס|תיקון: תשס״א|עוגן=תוספת פרט 78}}
{{ח:ת}} קבעה המועצה, לאחר בדיקה, כי זכיה כלשהי נעשתה שלא כדין או באמצעים שלא אישרה, רשאית היא לעכב או לבטל את תשלומה של הזכיה או לפסול את המשתתף וניחושו מהשתתפות בהימורים.

{{ח:סעיף*|79|סירוב לשלם זכיה|תיקון: תשס״א|עוגן=תוספת פרט 79}}
{{ח:תת|(א)}} המועצה רשאית לסרב לשלם זכיה, אם היה לה ספק באמיתות הדרישה או במסמכים התומכים באותה דרישה, או אם נדרשה הזכיה על ידי זוכה שלא כדין.
{{ח:תת|(ב)}} סירבה המועצה כאמור – תופקד הזכיה ותישמר עד מתן הכרעה בגורלה.

{{ח:סעיף*|80|אחריות|תיקון: תשס״א|עוגן=תוספת פרט 80}}
{{ח:ת}} המועצה לא תישא באחריות כלשהי, ישירה או שילוחית, אם מסיבה כלשהי סימונים או נתונים שובשו, נפגמו, נעלמו או נמחקו במסוף, במחשב המרכזי, או בעת העברתם בין אלה.

{{ח:סעיף*|81|בדיקה נוספת|תיקון: תשס״א|עוגן=תוספת פרט 81}}
{{ח:תת|(א)}} פרק הזמן שבו רשאי משתתף לבקש בדיקה נוספת של החלטות המועצה, בכל ענין הנוגע לזכיות לפי תכנית זו, יהיה שלושה חודשים מיום סיום מועד ההימורים הנדון.
{{ח:תת|(ב)}} בתום שלושה חודשים מיום סיום המועד רשאית המועצה למחוק או להשמיד את הנתונים שנשמרו ברשותה.

{{ח:סעיף*|82|הודעה על התחנות|תיקון: תשס״א|עוגן=תוספת פרט 82}}
{{ח:ת}} המועצה תודיע ברבים על התחנות שבהן תארגן הימורים לפי {{ח:פנימי|תוספת פרק 8|פרק זה}}.

{{ח:חתימות|כ״ח בשבט התשנ״ט (14 בפברואר 1999)}}
* '''רוני בר־און'''
יושב ראש המועצה להסדר ההימורים בספורט
* נתאשר.
'''יצחק לוי'''
שר החינוך התרבות והספורט
* '''בנימין נתניהו'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]